Lebre europea

A **lebre europea** (*Lepus europaeus*) é unha especie de mamífero lagomorfo da familia dos lepóridos.

Ë unha das principais pezas de caza.

## Taxonomía 
### Descrición 
A especie foi descrita en 1778 por Peter Simon Pallas. en *Nova Spec. Quad. Glir. Ord*.: 30.

### Subespecies 
Na especie recoñécense as subespecies seguintes:

* *Lepus europaeus caspicus* Hemprich & Erhenberg, 1832
* *Lepus europaeus connori* Robinson, 1918
* *Lepus europaeus creticus* Barrett-Hamilton, 1903
* *Lepus europaeus cyprius* Barrett-Hamilton, 1903
* *Lepus europaeus cyrensis* Satunin, 1905
* *Lepus europaeus europaeus* Pallas, 1778
* *Lepus europaeus hybridus* Desmarest, 1822
* *Lepus europaeus judeae* Gray, 1867
* *Lepus europaeus karpathorum* Hilzheimer, 1906
* *Lepus europaeus medius* Nilsson, 1820
* *Lepus europaeus occidentalis* de Winton, 1898
* *Lepus europaeus parnassius* Miller, 1903
* *Lepus europaeus ponticus* Ognev, 1929
* *Lepus europaeus rhodius* Festa, 1914
* *Lepus europaeus syriacus* Hemprich & Ehrenberg, 1832
* *Lepus europaeus transsylvanicus* Matschie, 1901 

## Características 
É a lebre de maior tamaño das tres que habitan na Península Ibérica. Sen dimorfismo sexual acentuado, as femias son algo máis pesadas que os machos. As extremidades e as orellas son longas, estas últimas co extremo de cor negra (como toda as especies do xénero *Lepus*). A pelaxe é de cor parda amarelada, a excepción da zona ventral, que é abrancuxada.

## Hábitat e distribución 
### Hábitat 
De orixe esteparia, vive sobre todo en zonas agrícolas despexadas, tanto nas chairas como nas mesetas e, excepcionalmente, tamén nos bosques de certa extensión, ou nas montañas. Altitudinalmente esténde desde o nivel do mar até a alta montaña, onde pode chegar até os 2 000 m.

### Distribución 
[miniatura|**Lebre europea** nun [Billetes do rublo belaruso|billete dun rublo belaruso]]
A súa área de distribución natural abrangue case toda Europa (está ausente no norte da península Escandinava, de gran parte da Península Ibérica e dalgunhas illas do Mediterráneo. Tamén se encontra no Norte de África e en Asia Occidental. A súa área de expansión está medrando na actualidade, especialmente nos países da antiga URSS.

En España localízase desde a [[Cataluña|costa catalá] ao norte do Ebro, até a rexión central de Asturias, e desde o sur aragonés, os páramos burgaleses e palentinos até a fronteira de Francia.

Foi introducida no leste de América do Norte e en Sur (no Cono Sur), en Siberia, en Australia 
e en Nova Zelandia.

## Costumes 
A diferenza do coello, a lebre ocúltase en depresións pouco profundas do solo, xa que conta para camuflarse coa súa coloración mimética. Con excepción do período de celo, vive solitaria. O celo dura de xaneiro a outubro, e os lebratos  nacen xa cubertos de pelo e cos ollos abertos.

## Depredadores 
Son presa habitual do lobo *(Canis lupus)*, o raposo *(Vulpes vulpes)*, o gato montés *(Felis silvestris)* de grandes aves rapaces.

## Patoloxías 
Sofren diversas enfermidades, favorecidas polas repoboacións, como a *síndrome da lebre parda*, que provocou elevadas mortalidades en Europa e chegou a España en 1991 e a tularemia, doenza perigosa pola súa posíbel transmisión ao home.

## Galería 

Ficheiro:Lepus.europaeus.tracks.on.snow.jpg|Pegadas de lebre europea na neve
Ficheiro:Spar av hare ugglan.gif|Rastro: (a) na herba, (b) normal (c) en fuxida
Ficheiro:Lepus.europaeus.dung.jpg|Excrementos
Ficheiro:Skull of a hare.png|Cranio

## Notas 
## Véxase tamén 
### Bibliografía 
* Kingdon, Jonathan & M. Hoffmann (eds.) (2015): *The Kingdon Field Guide to African Mammals.  Volume V: Carnivores, Pangolins, Equids and Rhinoceroses*. Second Edition. Londres: Bloomsbury Publishing. Bloomsbury Natural History. ISBN 978-1-4729-1236-7.
* Walker, E. (1975): *Mammals of the World*. 2 Vols. Sixth edition. Baltimore, Maryland, USA e Londres Reino Unido: Johns Hopkins University Press. ISBN 978-0-8018-5789-8.
* Wilson, D. E. & Reeder, D. M., editors (2005): *Mammal Species of the World: A Taxonomic and Geographic Reference*, 3rd ed. Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Lepóridos
* *Lepus*
* Lebre ártica
* Lebre de Castroviejo
* Lebre ibérica

### Ligazóns externas 
* *Lepus europaeus*. European hare na ADW.
* Common Hare. *Lepus europaeus* Pallas 1778 na [[EOL}}.
* Brown hare *(Lepus europaeus)* en ARKive.